钦定古今图书集成/明伦汇编/交谊典/第047卷 > 《谢韩干送丝糕》陈造
## 钦定古今图书集成/明伦汇编/交谊典/第047卷 > 《谢韩干送丝糕》陈造

“玉颗莹澈珠就磋，吴乡早秔计莫过。无乃风露秀结
异，移种昆仑之木禾。君家厨妇穷百技，三舂九淅付
重罗。银丝万寻忽萦积，中疏外洁生搓挼。扶桑仙蚕
大如盎，缫之本供织女梭。悦惊万喙斗新巧，𦊰作冰
茸雪网窠。即今拟形供食事，纤手幻出千絇多。倒甑
入著第三绝，色香兼味皆可歌。《周官》宾祭珍糍饵，有”
此便具理则那。诗翁物色及粔籹，得此来前当见诃。
鲙盘谩诧金缕饤，汤饼徒夸银线窝。琼酥玉腻信非
匹，胡麻崖蜜仍相和。感君汎爱记衰朽，回首一笑分
馀波。腐儒口实长作累，馋噇之名定不磨。金山别去
每挂梦，老眼复见还双摩。婪酣得饱问便腹，如汝平
生相负何。更从公子乞方法，日当饫之老涧薖。买田
二顷不种秫，未怕酒客来操戈。